****

 **ΧΟΡΗΓΟΣ**

****

**ΑΝΑΚΟΙΝΩΣΗ**

**3ο Εργαστήριο Νέων Θεατρικών Συγγραφέων**

**(ΕΝΘΕΣΥ)**

**Γράψε το έργο σου και δες το**

**να ανεβαίνει στη σκηνή**

**να εκδίδεται σε βιβλίο**

**να μεταφράζεται**

**Δεκέμβριος 2018- Μάιος 2019**

Μετά από δύο πολύ επιτυχημένες διοργανώσεις, το **Εργαστήριο Νέων Θεατρικών Συγγραφέων (ΕνΘεΣυ),** που πραγματοποιείται από το **Ίδρυμα Μιχάλης Κακογιάννης** με τη χορηγική υποστήριξη της **Εθνικής Τράπεζας, επιστρέφει ανανεωμένο.**

Για τρίτη συνεχή χρονιά (2018-2019), το ΕνΘεΣυ ψάχνει θεατρικές φωνές που μπορούν να αποτελέσουν μια νέα γενιά θεατρικών συγγραφέων και μοιράζεται μαζί τους την εμπειρία από τη σύλληψη της πρώτης ιδέας μέχρι την **ολοκλήρωσή της σε πλήρη παράσταση.**

Οι συμμετέχοντες έρχονται σε επαφή με κλασικά και σύγχρονα θεατρικά έργα και ρεύματα, συνεργάζονται δημιουργικά με καταξιωμένους εκπροσώπους του χώρου και γράφουν το δικό τους πρωτότυπο μονόπρακτο θεατρικό έργο, **το οποίο εκδίδεται ελληνικά και αγγλικά.** H αγγλική έκδοση ταξιδεύει σε βιβλιοθήκες και μεγάλα Πανεπιστήμια του κόσμου.

Οι παραστάσεις των έργων θα παρουσιαστούν στο Θέατρο του ΙΜΚ.

**Σε ποιους απευθύνεται το ΕΝΘΕΣΥ**

* Σε όποιον θέλει να μάθει πώς να γράψει ένα θεατρικό έργο, είτε έχει προηγούμενη εμπειρία είτε όχι.
* Σε όποιον μπορεί να χρησιμοποιήσει τη ζωή, τη φαντασία, τις εμπειρίες και τις γνώσεις του για να γράψει ένα μονόπρακτο θεατρικό έργο και να το δει τυπωμένο **σε δίγλωσση (ελληνική και αγγλική) έκδοση** έτσι ώστε να είναι προσβάσιμο στην ελληνική και διεθνή αγορά.
* Σε όποιον επιθυμεί να δει το μονόπρακτο θεατρικό έργο του να ζωντανεύει πάνω στη σκηνή **ως ολοκληρωμένη θεατρική παραγωγή.**

**Με ποιους γίνεται φέτος το ΕΝΘΕΣΥ**

Οι συμμετέχοντες εξασκούνται στη θεατρική γραφή (συγγραφικό θεατρικό training) από διακεκριμένες προσωπικότητες όλου του θεατρικού φάσματος.

**Εισηγητές (αλφαβητικά):**

**Ιόλη Ανδρεάδη**

**Σοφία Διονυσοπούλου**

**Γιώργος Λύρας**

**Ρούλα Πατεράκη**

**Θανάσης Τριαρίδης**

**Σταμάτης Φασουλής**

**Το Εργαστήριο κλείνει με τον Γιάννη Χουβαρδά**

**Το ΕνΘεΣυ διευθύνει ο Ηρακλής Δ. Λογοθέτης**

*Κατά τη διάρκεια του EΝΘΕΣΥ λαμβάνουν επίσης μέρος ως επισκέπτες - εισηγητές συγγραφείς, σκηνοθέτες, ηθοποιοί και επαγγελματίες από όλο το φάσμα της θεατρικής δημιουργίας για συμπληρωματική εξάσκηση στη σκηνική συνθήκη των έργων των συμμετεχόντων.*

**Διαδικασία υποβολής αιτήσεων για συμμετοχή στο EΝΘΕΣΥ**

Για να συμμετάσχει ο ενδιαφερόμενος στο εργαστήριο ακολουθεί την παρακάτω διαδικασία:

* Στέλνει στο theaterlab@mcf.gr ένα μήνυμα ενδιαφέροντος ώστε να του αποσταλούν οι όροι συμμετοχής.
* Οι όροι συμμετοχής είναι επίσης αναρτημένοι στην ιστοσελίδα του Ιδρύματος [www.mcf.gr](http://www.mcf.gr) και ο ενδιαφερόμενος, εφόσον τους γνωρίζει, μπορεί να στείλει απευθείας στο theaterlab@mcf.gr θεατρικό κείμενο που περιλαμβάνει μια **διαλογική σκηνή** (όχι μονόλογο) περίπου **500 λέξεων** (με ελεύθερη επιλογή θέματος).
* Στην αρχή της πρώτης σελίδας του αποστελλόμενου αρχείου γράφει το **ονοματεπώνυμό του,** με προαιρετικό τίτλοκειμένου(αρχείο word ή pdf).
* Επισυνάπτει επίσης σύντομο **βιογραφικό σημείωμα** με πλήρη στοιχεία επικοινωνίας (απαραίτητο τηλ. επικοινωνίας).

**Διάρκεια υποβολής αιτήσεων συμμετοχής:**

**Έως την Κυριακή 23 Δεκεμβρίου 2018**

Τα κείμενα που θα αποσταλούν θα αξιολογηθούν από συγγραφείς - εισηγητές του Εργαστηρίου.Όσοι επιλεγούν να συμμετάσχουν στο εργαστήριο θα ειδοποιηθούν για την εγγραφή τους μετά τη λήξη της προθεσμίας υποβολής των αιτήσεων.

**Πόσο διαρκεί το εργαστήριο/ Μέρες και ώρες**

Κάθε **Σάββατο 12:00-16:00,** σε ειδικά διαμορφωμένη αίθουσα του ΙΜΚ.

Το Εργαστήριο είναι **5μηνο,** συνολικής διάρκειας **80 ωρών**.

**Πρώτη συνάντηση των συμμετεχόντων:**

**Σάββατο 29 Δεκεμβρίου 2018**

**Κόστος συμμετοχής**

Το κόστος συμμετοχής είναι 280€ σε δύο ισόποσες καταβολές, πριν από την έναρξη και στο μέσον του Εργαστηρίου.

**Στο τέλος του Εργαστηρίου οι συμμετέχοντες λαμβάνουν**

**πιστοποιητικό παρακολούθησης.**

**\*\*\*\*\*\*\***

**Σημείωση: Το 2019 θα πραγματοποιηθεί ο 3ος Πανελλήνιος Διαγωνισμός Σύγχρονου Μονόπρακτου Θεατρικού Έργου και θα εκδοθεί σχετική ανακοίνωση.**

**\*\*\*\*\*\*\***

ΜΕΓΑΣ ΧΟΡΗΓΟΣ ΙΜΚ

**Εθνική Τράπεζα**